
A vallási motívumok szerepe Pier Paolo Pasolini művészetében

 Dolgozatomban Pier Paolo Pasolini vallási tematikájú filmjeinek vizsgálatával foglalkozom. Az általam kiválasztott filmek elemzése során bemutatom a marxista ideológia és a vallás viszonyát. Az ortodox marxizmus ignorálta a vallás alaptéziseit, de Pasolini marxista hitvallása ellenére a mítoszon keresztül vizsgálta azokat. Dolgozatom bevezető részében képzőművészeti alkotások segítségével elemzem Pasolini Krisztusát, a későbbiekben pedig, az általam kiválasztott filmművészeti, irodalmi alkotások interpretálásával. Pasolini Krisztust mitikus alakként ábrázolta, ezért dolgozatomban kitérek a vallás és a mítosz viszonyának bemutatására is. Az alkotások továbbá alkalmat adnak arra, hogy a modern és az archaikus ember kulturális oppozícióját elemezzem.

